སྤྱིར་ཤོག་ལོར་ཅན་དེར་བདེ་སྲུང་ཆེད་ལས་ཁྱད་ཆོས་མི་འདྲ་བ་ཙམ་ཡོད་པར་བརྗོད་མོད།ད་སྐབས་དངུལ་ལོར་རྫུན་མ་དེ་དག་ལ་ཁྱད་ཆོས་དེ་དག་ཕལ་མོ་ཆེ་གཅིག་མཚུངས་སུ་བཟོ་ཐབས་བྱེད་ཀྱི་ཡོད་སྐོར་གླེང་བཞིན་འདུགའོན་ཀྱང་།ང་ཚོས་ཤོག་ལོར་དེ་དག་ལག་ཏུ་ལེན་སྐབས་ཡིན་ཅིག་གཟབ་ཙམ་བྱས་ཏེ་རྒྱུན་གཏན་ཤོག་སྒོར་ངོ་མའི་ཁྱད་ཆོས་རྣམས་ཚང་གི་ཡོད་མེད་ལྟ་ཙམ་བྱས་ཏེ་ངོས་འཛིན་ཐུབ་ནུས་ལྡན་པ་ཤ་སྟག་ཏུ་བརྗོད།དེའི་ཕྱིར་ཉེ་བའི་ཆར་གསུང་ཆོས་སོགས་ལ་དམིགས་ནས་རྒྱལ་སྤྱིའི་ཡུལ་གྲུ་དུ་མ་ཞིག་ནས་རང་རིགས་སྤུན་ཟླ་གང་མང་ཞིག་རྒྱ་གར་བརྒྱུད་དེ་འགྲིམ་འགྲུལ་བྱེད་བཞིན་ཡོད་ཅིང་།འདིར་སྡོད་སྤུན་ཟླ་དུ་མ་ཞིག་ཀྱང་འགྲིམས་འགྲུལ་བྱེད་དུས་ཡིན་སྟབས་ངེས་པར་དུ་གཟབ་དགོས་པའི་གནད་དོན་གལ་ཆེན་ཞིག་རེད་འདུགམ་ཟད།འདི་ག་རྩོམ་སྒྲིག་པ་ལའང་ཉེ་བའི་ཆར་ཤོག་སྒོར་ལོར་རྫུན་མ་ཞིག་རག་པའི་གནས་ཚུལ་ཡང་བྱུང་འདུག་པས།ཧིན་སྒོར་ཅན་གཅིག་པུ་མིན་པར་ཤོག་ལོར་ཅི་འདྲ་ཞིག་ཡིན་རུང་ངེས་པར་དུ་གཟབ་པར་འཚལ།མདོར་དོན་ང་ཚོས་གཞན་གྱི་ལག་ནས་དངུལ་ལེན་སྐབས་ཡིན་ཅིག་ལྟ་ཙམ་བྱ་རྒྱུར་ཐུགས་གནང་མཛོད།